
От Група общински съветници от 
ПП ГЕРБ в Общински съвет - Бургас
ОТНОСНО: Приемане на Правилник за Изменение на Правилника за организацията и дейността на Общинския съвет и взаимодействието му с общинската администрация на Община Бургас, приет с решение на Общински съвет-Бургас по точка единствена, Протокол № 4/04.12.2015 г.

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
С докладна записка Димитър Людиев – Председател на Групата общински съветници от ПП „ГЕРБ“ е предложил на Общински съвет – Бургас да приеме решение, с което да се определи на кмета на Община Бургас основна месечна заплата в размер на 1800 (хиляда и осемстотин) лв., считано от 03.11.2015 година, както и да се определи допълнително месечно възнаграждение за трудов стаж в размер на едно на сто върху основното месечно възнаграждение, което да се променя на период от една година.
Мотивите на г-н Людиев за това предложение са, че с решение на Общински съвет Бургас на кмета на Община Бургас г-н Димитър Николов е определена основна месечна работна заплата в размер на 1388 лв., считано от 12.11.2007 г. – датата на възникване на пълномощията му като кмет през мандат 2007 – 2011 г. Оттогава месечната заплата на кмета не е променяна, независимо, че многократно е променяна нормативната уредба.
Предлаганото изменение на заплатата на кмета на общината няма да се отрази на приетия общ фонд на работната заплата на служителите от общината, одобрен и приет на предходната сесия на общинския съвет.
Това обаче не се отнася до възнагражденията на общинските съветници, които са функция от възнаграждението на кмета на общината и председателя на общинския съвет, съгласно Правилника за организацията и дейността на Общинския съвет и взаимодействието му с общинската администрация на Община Бургас. При запазване на възнаграждение от 70 процента, това ще доведе до невъзможност да се осигурят средства от вече приетия бюджет. Ето защо е необходимо да се определи нов процент в правилника в размер на 55. Определянето на 55 процента, няма да доведе до намаляне на размера на вече получаваните възнагражденията от общинските съветници, а до запазването им. 
С оглед на изложеното и на основание чл. 21, ал. 3 от  Закона за местното самоуправление и местната администрация, вр. с §2 от Преходните и заключителни разпоредби на Правилника за организацията и дейността на общинския съвет и взаимодействието му с общинската администрация на община Бургас, предлагаме Общинския съвет да вземе следното
Р  Е  Ш  Е  Н  И  Е   

Приема Правилник за изменение на Правилника за организацията и дейността на Общинския съвет и взаимодействието му с общинската администрация на Община Бургас, приет с решение на Общински съвет-Бургас по точка единствена, Протокол № 4/04.12.2015 г., 
Параграф единствен: В чл. 79, ал. 1 числото „70“ се заменя с „55“.
Следват подписите на общинските съветници по приложения списък:
Предложения по проекта за Правилник могат да бъдат депозирани в Общински съвет-Бургас, както и на следните електронен адрес: council@burgas.bg  в срок от 04.02.до 22.02.2016 г. включително.

МОТИВИ
За приемане на Правилник за изменение на Правилника за организацията и дейността на Общинския съвет и взаимодействието му с общинската администрация на Община Бургас, приет с решение на Общински съвет-Бургас по точка единствена, Протокол № 4/04.12.2015 г.

Причини, които налагат приемането:

С докладна записка №4320 от 29.01.2016 г., Димитър Людиев – Председател на Групата общински съветници от ПП „ГЕРБ“ е предложил на Общински съвет – Бургас да приеме решение, с което да се определи на кмета на Община Бургас основна месечна заплата в размер на 1800 (хиляда и осемстотин) лв., считано от 03.11.2015 година, както и да се определи допълнително месечно възнаграждение за трудов стаж в размер на едно на сто върху основното месечно възнаграждение, което да се променя на период от една година.

Предлаганото изменение с докладната на г-н Людиев на заплатата на кмета на общината няма да се отрази на приетия общ фонд на работната заплата на служителите от общината, одобрен и приет на предходната сесия на общинския съвет.

Това обаче не се отнася до възнагражденията на общинските съветници, които са функция от възнаграждението на кмета на общината и председателя на общинския съвет, съгласно Правилника за организацията и дейността на Общинския съвет и взаимодействието му с общинската администрация на Община Бургас. При сега съществуващата разпоредба в правилника на чл. 79, ал. 1 и запазване на възнаграждение от 70 процента, това ще доведе до невъзможност да се осигурят необходимите средства от вече приетия бюджет. Ето защо е наложително да се определи нов процент в правилника в размер на 55. 
Целите, които се поставят: Осигуряване на финансова дисциплина и правилно изпълнение на приетия бюджет на Община Бургас за 2016 година.

Финансовите и други средства, необходими за прилагането на новата уредба:

От страна на общината не са необходими финансови средства за прилагане на новата уредба. 

Очакваните резултати от прилагането, включително финансовите, ако има такива:


 При прилагане на измененията се очаква стриктно прилагане на финансовите разчети за разходи на Общински съвет  в приетия от него бюджет за 2016 г. 

Анализ за съответствие с правото на Европейския съюз:

Предлаганото изменение на Правилник за изменение на Правилника за организацията и дейността на Общинския съвет и взаимодействието му с общинската администрация на Община Бургас се приема на основание чл. 21, ал. 3 от  Закона за местното самоуправление и местната администрация, чл. 8, чл. 11, ал. 3 и чл. 15, ал. 1 от ЗНА при спазване изискванията на чл. 26 и чл. 28 от ЗНА и чл. 76, ал. 3 от АПК. Същата е в съответствие с нормативните актове от по-висока степен, както и с тези на европейското законодателство. 

